**I Z V J E Š Ć E**

sa 3. redovne sjednice Općinskog vijeća Općine Kršan održane dana 13. studeni 2017. godine, na kojoj je prisustvovalo 13 vijećnika Općinskog vijeća Općine Kršan.

Na sjednici Općinskog vijeća Općine Kršan izvršena je prezentacija:

**1.** **Projekta društva ŽIČARA UČKA d.o.o. Matulji**

Regionalni razvojni projekt Žičare Učke tj. projekt izgradnje žičare na Učki prezentirao je voditelj projekta Mladen Blažević.

Društvo „ŽIČARA UČKA“ osnovano je 2010. godine s osnovnom idejom povezivanja mora i vrha Učke. Društvo je u većinskom vlasništvu javnog sektora: 8 jedinica lokalne samouprave (66,81%), 29 gospodarskih subjekata (16,96%), 171 fizičkih osoba (16,23%), temeljni kapital iznosi 2.157.000,00 kn.

Ukupna duljina trase žičare iznosi 4.700 metara, kapacitet kabine je 60 osoba, početna postaja bila bi u Medveji, a završna na Vojaku. Ukupna vrijednost investicije je 23 milijuna eura, a gradnja same žičare koštala bi 12 milijuna eura.

Društvo je završilo I fazu u razvoju Projekta tj. sve pripremne radnje i dokumentacijsku podlogu – pravomoćnu lokacijsku dozvolu za projekt žičare kao cjeline.

Društvo Žičara Učka uputilo je poziv Općini Kršan da postane novi ulagač i da podrži zajednički projekt u svrhu unapređenja turističke ponude.

**2. Projekta rekonstrukcije i proširenja Luke Brestova**

Projekt rekonstrukcije i proširenja Luke Brestova prezentirala je projektantica Klara Bačić Čapalija, predstavnica izrađivača projekta Rijekaprojekt d.o.o, Rijeka u organizaciji Lučke uprave Rabac. Prezentaciji su prisustvovali i predstavnici Lučke uprave Rabac: Mario Paliska i Dino Škopac.

Projektantica Klara Bačić Čapalija upoznala je Vijećnike sa prijedlogom novog Lučkog područja koje bi obuhvatilo dva veza: vez 1 – za jugo i vez 2 za buru te nove komunalne vezove. Projekt rekonstrukcije Luke Brestova u vrijednosti od 19.000.000,00 kn ima mogućnosti 100 % financiranja iz Evropskih strukturnih i investicijskih fondova.

U svrhu provođenja ovog projekta potrebna je izmjena i dopuna Prostornog plana Općine Kršan

Na sjednici Općinskog vijeća Općine Kršan donijeti su sljedeći akti:

**1.** **I. Izmjena Programa održavanja komunalne infrastrukture na području Općine Kršan za 2017. godinu**

I. Izmjenama Programa održavanja komunalne infrastrukture na području Općine Kršan za 2017. godinu iznos planiranih sredstva u visini od 3.170.000,00 kn povećavaju se na iznos od 3.341.000,00 kn.

**2. I. Izmjena Programa gradnje objekata i uređaja komunalne infrastrukture na području Općine Kršan za 2017. godinu**

I. izmjenama Programa gradnje objekata i uređaja komunalne infrastrukture na području Općine Kršan za 2017. godinu planirana sredstva u visini 20.455.000,00 kn smanjuju se na visinu od 10.079.200,00 kn.

**3. I. Izmjena Programa** **izgradnje, adaptacije i održavanja poslovnih i stambenih objekata na području Općine Kršan za 2017. godinu**

I. Izmjenama i dopunama Programa izgradnje, adaptacije i održavanja poslovnih i stambenih objekata na području Općine Kršan za 2017. godinu planirana sredstva u visini 11.700.000,00 kn smanjuju se na visinu od 5.505.000,00 kn.

**4. II. Izmjena Programa planova, studija, projekata i podloga na području Općine Kršan za 2017. godinu**

I. Izmjenama i dopunama Programa planova, studija, projekata i podloga na području Općine Kršan za 2017. godinu planirana sredstva u visini 903.000,00 kn smanjuju se na iznos od 744.500,00 kn.

**5. I. Izmjena i dopuna Programa socijalne skrbi Općine Kršan za 2017. godinu**

I. Izmjenama i dopunama Programa socijalne skrbi na području Općine Kršan za 2017. godinu planirana sredstva u visini 1.308.000,00 kn povećavaju se na iznos od 1.454.000,00 kn.

**6. I. Izmjena Program javnih potreba u kulturi Općine Kršan za 2017. godinu**

I. Izmjenama Programa javnih potreba u kulturi Općine Kršan za 2017. godinu planirana sredstva u visini 207.000,00 kn nije se mijenjao, već je izvršena raspodjela sredstava unutar Programa, a prema Odluci o kriterijima, mjerilima i načinu financiranja javnih potreba sredstvima iz proračuna Općine Kršan.

**7. I. Izmjena Program javnih potreba u sportu Općine Kršan za 2017. godinu**

I. Izmjenama Programa javnih potreba u sportu Općine Kršan za 2017. godinu planirana sredstva u visini 663.000,00 kn nije se mijenjao, već je izvršena raspodjela sredstava unutar Programa, a prema Odluci o kriterijima, mjerilima i načinu financiranja javnih potreba sredstvima iz proračuna Općine Kršan.

**8**. **I. Programa mjere zaštite pučanstva od zarazne bolesti i javnih potreba zdravstvene zaštite Općine Kršan za 2017. godinu**

I. Izmjenama Programa mjere zaštite pučanstva od zarazne bolesti i javnih potreba zdravstvene zaštite Općine Kršan za 2017. godinu planirana sredstva u visini 260.000,00 kn smanjuje se na iznos od 259.000,00 kn.

**9**. **II. izmjena i dopuna Programa školskog i ostalog obrazovanja i predškolskog odgoja Općine Kršan za 2017. godinu**

I. Izmjenama Programa školskog i ostalog obrazovanja i predškolskog odgoja Općine Kršan za 2017. godinu planirana sredstva u visini od 2.345.000,00 kn smanjuje se na iznos od 2.225.200,00 kn.

**10.**  **Prijedlog I. Izmjena i dopuna Proračuna Općine Kršan za 2017. godinu i Projekcija za 2018. i 2019. godinu.**

Proračun Općine Kršan za 2017. godinu usvojen je 14. prosinca 2016. godine. Prihodi i primici proračuna planirani su u iznosu od 48.263.440,00 kn, dok su rashodi i izdaci planirani u istom iznosu uz pretpostavku da će kraja 2016.g. manjak prihoda biti pokriven.

Dana 28. ožujka 2017. Općinski načelnik je temeljem Zakona o proračunu donio odluku o preraspodjeli sredstava planiranih u Proračunu Općine Kršan za 2017. godinu čime je izvršena preraspodjela 210.000,00 kn sa stavke Izgradnja priveza čamaca – Plomin na stavku Sanacija krova škole u Vozilićima. O istom je izvješteno Općinsko Vijeće na sjednici održanoj dana 31. ožujka 2017.

I. izmjene i dopune Proračuna Općine Kršan za 2017. godinu i projekcije za 2017.g. i 2018.g. godinu, temelje se na ostvarenju proračuna za razdoblje 01. siječnja – 30. rujna 2017. godine i očekivanjima do kraja godine.

Ovim izmjenama i dopunama prihodi i primitci umanjeni su za 13.455.124,10 kn i to na stavkama kapitalne pomoći od institucija i tijela EU i komunalnog doprinosa iz razloga što je već sad razvidno da se u ovoj poslovnoj godini isto neće ostvariti, te nadoknade za korištenje prostora elektrana iz razloga havarije TE Plomin 1 i remonta u TE Plomin 2.

Rashodi su ovim izmjenama i dopunama umanjeni za 16.524.520,00 kn kako bi se zatvorila financijska konstrukcija obzirom da se u izmjenama proračuna uvrstio i manjak u iznosu od 3.069.395,90 kn sa kojim je završena prethodna godina, a kojim kod donošenja proračuna nije bio poznat.

Temeljem istog realizacija nekih većih investicija kao što je Izgradnja priveza čamaca u Plomin Luci, proširenje groblja Kršan, izgradnja sportske dvorane u Potpićnu, Pješačka staza Plomin Luka – Mašnjak, te izgradnja ceste Načinovići prenesena je u slijedeću poslovnu godinu.

Velika promjena izvršena je u programu javnih potreba u području predškolskog odgoja iz razloga osnivanja vlastitog Dječjeg vrtića KOCKICA koji je time postao općinski proračunski korisnik te je izmijenjen način financiranja Programa predškolskog odgoja.

**11. I. Izmjene i dopune Odluke o prihvaćanju Plana razvojnih programa – investicije Općine Kršan za 2017. godinu i projekcije za 2018. i 2019. godinu**

Paralelno sa donošenjem I. izmjena i dopuna Proračuna Općine Kršan za 2017. godinu, također je usklađen i Plan razvojnih programa, iz razloga što isti mora sadržavati ciljeve i prioritete razvoja Općine Kršan, koji su povezani s programskom i organizacijskom klasifikacijom proračuna, kao i sa strateškim planovima, odnosno sa Akcijski planom i PUR Općine Kršan, što je posebno važno u kontekstu priprema za korištenje sredstava iz fondova EU.

**12.** **Odluka o povjeravanju obavljanja komunalne djelatnosti – Održavanje javne rasvjete na temelju pisanog ugovora**

Temeljem provedenog postupka prikupljanja ponuda za obavljanje komunalne djelatnosti - održavanje javne rasvjete na području Općine Kršan temeljem pisanog ugovora, između 2 prihvatljive ponude, kao najpovoljnija ponuda, utvrđena ponuda Društva El.C. Electron d.o.o. Kršan, Pristav 38, u ukupnom iznosu od 131.965,00 kuna (bez PDV-a) odnosno 164.956,25 kuna (sa PDV-om), sve po jediničnim stavkama iz ponudbenog troškovnika.

**13. Odluka o izmjeni Odluke o prodaji nekretnina u vlasništvu/suvlasništvu Općine Kršan**

Općinsko vijeće donijelo je Odluku kojom prihvaća da se izmjeni točka 4. Odluke o Prodaji nekretnine Klasa: 021-05/17-01/1 Ur.broj: 2144/04-05-17-6 od 02. veljače 2017. godine, na način da kupac društvo PRISTAV d.o.o., Kršan umjesto plaćanja u obrocima izvrši jednokratnu uplatu cjelokupnog preostalog iznosa postignute kupoprodajne cijene u iznosu od 320.053,65 kn za kupnju nekretnine označene kao k.č. br. 371/1 ZGR upisane u z.k.ul.br. 47 k.o. Kršan.

**14. Odluka o priznavanju ulaganja u nekretninu u vlasništvu/suvlasništvu Općine Kršan**

Općinsko vijeće donijelo je Odluku kojom temeljem Nalaza Stalnog sudskog vještaka za graditeljstvo Ljubomira Buršić, ing.građ., tj. procjene vrijednosti izvedenih radova na zgradi k.č.312/ZGR u k.o. Kršan, prihvaća ulaganja u suvlasničkog udio nekretnine od 1326/5040 djela u vlasništvu Općine Kršan, koji je izvršen od strane kupca Armanda Brenković, u iznosu od 12.513,33 kn.

**15. Odluka o raspisivanju natječaja za prodaju nekretnina u vlasništvu / suvlasništvu Općine Kršan**

Općinsko vijeće donijelo je Odluku kojom se pristupa provođenje natječaja za prodaju 3 nekretnina u k.o. Plomin koje se nalaze u naselju Vozilići (dvije) i naselju Plomin (jedna). Ukupna procijenjena vrijednost nekretnina obuhvaćenih Odlukom iznosi 601.297,80 kn. Natječaj za prodaju obaviti će se na oglasnoj ploči Općine Kršan i WEB stranici Općine Kršan, a obavijest o objavi natječaja izvršit će se u «Glasu Istre». Pristigle prijave otvara Komisija za provođenje natječaja za prodaju nekretnina

**OPĆINSKO VIJEĆE OPĆINE KRŠAN**

**Općinski načelnik**

 **Valdi Runko**

Izvješće za WEB stranicu sastavila:

Glorija Fable

KLASA: 021-05/17-01/10

URBROJ: 2144/04-05-17-17

Kršan, 14. studeni 2017.